सृष्टि की उत्पत्ति – आदि के पूर्व में जब मात्र परमतत्त्वं (आत्मतत्त्वम्) रूप शब्द-ब्रह्म ही थे। उन्हे संकल्प उत्पन्न हुआ कि कुछ ‘हो’। चूँकि वे सत्ता-सामर्थ्य से युक्त थे और उनके कार्य करने का माध्यम ‘संकल्प’ ही है, इसीलिए कुछ ‘हो’ संकल्प करते ही उन्ही शब्द-ब्रह्म का अंगरूप शब्द-शक्ति ‘सः’ (आत्म) छिटक कर अलग हो गयी, जो संकल्प रूपा आदि शक्ति अथवा मूल प्रकृति कहलायी। तत्पश्चात् शब्द-ब्रह्म के निर्देशन में ‘सः’ (आत्म) रूप शब्द-शक्ति को सृष्टि-उत्पत्ति सम्बन्धी कार्य-भार मिला अर्थात् सृष्टि (ब्रह्माण्ड) के सम्बन्ध में निर्देशन, आज्ञा एवं आदेश परमतत्त्वं (आत्मतत्त्वम्) रूप शब्द-ब्रह्म स्वयं अपने पास तथा उत्पत्ति, संचालन और संहार से सम्बंधित क्रिया-कलाप ‘सः’ (आत्म) रूप शब्द-शक्ति के पास सौपा, परन्तु स्वयं को उसके इन क्रिया-कलापों से परे रखा।